ΓΡΑΠΤΗ ΕΡΩΤΗΣΗ E-0936/01

υποβολή: Jonas Sjstedt (GUE/NGL) προς την Επιτροπή

(28 Μαρτίου 2001)

Θέμα: Χρονοδιάγραμμα των εργασιών στο κτίριο Μπερλεμόν

Σύμφωνα με πληροφορίες που μετέδωσαν τα σουηδικά μέσα ενημέρωσης, οι εργασίες στο κτίριο Μπερλεμόν, το οποίο είναι η παλαιά έδρα της Επιτροπής, βραδύνουν σημαντικά και το κόστος τους είναι αισθητά ανώτερο απ' ό,τι προβλεπόταν αρχικά.

Ποιος θα επιβαρυνθεί το κόστος της καθυστέρησης αυτής; Έχει προβλέψει η Επιτροπή κάποια ρήτρα βάσει της οποίας οι εργολήπτες αναλαμβάνουν το κόστος των καθυστερήσεων; Ποιος είναιπεύθυνος για τις καθυστερήσεις αυτές; Πότε προβλέπει η Επιτροπή ότι θα παραλάβει το κτίριο του Μπερλεμόν;

Απάντηση του κ. Kinnock εξ ονόματος της Επιτροπής

(5 Ιουνίου 2001)

Όπως διευκρίνισε ο Αντιπρόεδρος κ. Kinnock σε ανακοίνωσή του προς τον τύπο στις 5 Δεκεμβρίου 2000 και όπως επίσης δήλωσε στην επιτροπή δημοσιονομικού ελέγχου (Cocobu) στις 26 Φεβρουαρίου 2001, η Επιτροπή έλαβε λεπτομερείς πληροφορίες τον Νοέμβριο του 2000 οι οποίες ανέφεραν ότι οι εργασίες ανακαίνισης

του κτιρίου Berlaymont θα εξακολουθήσουν να καθυστερούν, ότι η ανακαίνιση δεν πρόκειται κατά πάσα πιθανότητα να ολοκληρωθεί πριν τα τέλη του 2003, και ότι οι καθυστερήσεις αυτές πρόκειται μάλλον να συνεπάγονται αυξήσεις του κόστους.

Συνεπώς, η Επιτροπή έχει αναλάβει και συνεχίζει να αναλαμβάνει τη διενέργεια συγκεκριμένων ενεργειών ελέγχου. Επίσης, ανέφερε τις ιδιαίτερες ανησυχίες της στην Ευρωπαϊκή Υπηρεσία Καταπολέμησης της Απάτης (OLAF) και έχει εντατικοποιήσει τις επαφές με τη βελγική κυβέρνηση η οποία, σαν αποτέλεσμα αυτού, έχει επίσης αναλάβει ενεργό ρόλο ώστε να διασφαλίσει μια ικανοποιητικότερη πρόοδο του έργου.

Η Επιτροπή δεν έχειπογράψει καμία σύμβαση σχετικά με το κτίριο αυτό. Τον Ιούλιο του 1997, η Επιτροπήπέγραψε ένα μνημόνιο συνεννόησης με το βελγικό κράτος και με την μη κερδοσκοπική επιχείρηση S.A. Berlaymont 2000 (70 % της οποίας ανήκει στο βελγικό κράτος και 30 % σε δύο τράπεζες). Το μνημόνιο αυτό περιελάμβανε διάταξη σύμφωνα με την οποία η Επιτροπή θα επιστρέψει στο κτίριο αυτό, και θα φέρει το βάρος του σχετικού κόστους των έργων ανακαίνισης, μόνον εφόσον η ανακαίνιση θα έχει ολοκληρωθεί ικανοποιητικά και σύμφωνα με τη βέλτιστη πρακτική.

Η Επιτροπή δεν έχει αναλάβει καμία οριστική δέσμευση έναντι τρίτων σχετικά με το κόστος και έχει καταστήσει σαφές ότι δεν πρόκειται να αναλάβει οποιαδήποτε άμεσεο ή έμμεσο στοιχείο κόστους το οποίο ενδεχομένως προκύψει σαν αποτέλεσμα κακής διαχείρισης εκ μέρους της S.A. Berlaymont 2000, περιλαμβανομένων των δαπανών που οφείλονται σε καθυστερήσεις.

Εκκρεμούν τώρα δικαστικές διαφορές μεταξύ της S.A. Berlaymont 2000 και ορισμένων από τους αντισυμβαλλόμενους εργολάβους. Μεταξύ των ζητημάτων, από τα οποία προέκυψαν οι δικαστικές διαδικασίες, είναι διαφωνίες μεταξύ αυτών των μερών σχετικά με τις ευθύνες για τις καθυστερήσεις και τα συναφή επιπλέον έξοδα.

Προς το παρόν διεξάγονται προκαταρκτικές διαπραγματεύσεις σχετικά με το ενδεχόμενο ναπάρξει συμφωνία για μία ικανοποιητική και ασφαλή σύμβαση, με το βελγικό κράτος, όσον αφορά την ανακαίνιση του Berlaymont. Όπως έχει αναφέρει ο Αντιπρόεδρος της Επιτροπής κ. Kinnock, το Ευρωπαϊκό Κοινοβούλιο θα τηρηθεί ενήμερο σχετικά με την πρόοδο των διαπραγματεύσεων αυτών.